Երբ սկսվեց Արցախյան պատերազմը, Գառնիկը գրեթե տուն չէր գնում, նա գիշերներն էլ էր մնում օդանավակայանում, որ ուղղաթիռը վերանորոգի, պատրաստի թռիչքի: Սկզբնական շրջանում Գառնիկը թռչում էր ռուս զինվորական օդաչու Կադենկոյի հետ, որից շատ բան սովորեց, հետո սկսեց թռչել Գաբրիելյան Գեղամի, Նիկողոսյան Ստեփանի, Կիրակոսյան Հրայրի հետ: Մինչեւ զոհվելը Գառնիկը բազում թռիչքներ կատարեց Արցախ` տեղափոխելով սնունդ, պարեն, հումանիտար օգնություն, զենք, զինամթերք: Այնտեղից տեղափոխում էր ծերերի, երեխաների ու վիրավորների: Եթե հանկարծ նրան չէին ընդգրկում Արցախ թռչողների ցուցակում, զայրանում էր, վիրավորվում: